
Cuelyn Wever-Úroes 


PROME MINISTER 


Gradicimento na tur cu a haci e prome Caribbean Climate Energy 
Conference 2023 posibel 

Siman pasa, dianan 10-12 di Mei 2023 tawata un siman 
hopi importante pa e maneho y desicionnan cu lo tuma pa 
loke ta trata Transicion di Energia, Adaptacion di Clima y e 
Financiamento pa esaki. E prome Caribbean Climate Energy 
Conference 2023 (CCEC2023) na Aruba tawata un exito na 
unda cu por bisa palabracionnan concreto a wordo haci entre 
e diferente delegacionnan di Aruba y Internacional cu tawata 
presente. Energia lo bira un pilar economico importante y tin 
hopi oportunidad pa Aruba mes, pero tambe oportunidadnan 
como pais hunto den Reino. 

Durante e conferencia, un MoU a wordo firma entre Hulanda, 
Aruba y Sint Maarten cu ta un paso importante cu ta enfoca 
riba diferente tecnologia di energia renobabel. E deseo y 
determinacion pa bin cu cambio berdadero ta rekeri esfuersonan 
mutuo y hunto so lo logra e meta proponi. 

Den nomber di Gobierno di Aruba, Prome Minister Evelyn 
Wever-Croes ta gradici e organisadornan cu a haci e 
conferencia aki posibel y exitoso, un danki na cada orador. 


Danki na cada delegacion di Aruba y demas paisnan den 
Reino y tur otro participante internacional. Hulanda y Aruba, 

a traves di e conferencia aki kier a promove colaboracion riba 
accionnan di clima entre islanan chikito na nivel global. Y na 
final di e conferencia e compromiso di tur a keda cu nan lo 
traha hunto pa e meta cu cada un tin den comun. 


Danki na e Gobierno di Hulanda pa tur e cooperacion pa cu e 
organisacion di e conferencia aki. Danki special na Minister di 
Energia y Clima di Hulanda, señor Rob Jetten cu tabata e "co- 
host" di e conferencia. Su enthusiasmo y boluntad pa apoya e 
islanan chikito ta bay mas leu cu su mesun pais cu awo ta haci 
un influencia den region di Caribe y America Central. 

Danki na Vice Premier di Aruba, Ursell Arends, Minister Glenbert 
Croes, Gobierno di Aruba y instituto y organisacionnan concerni 
di Aruba, kendenan ta trahando duro y cu determinacion pa bin 
cu solucionnan pa nos pais y ta comprometi na e movimiento 
contra Cambio di Clima Global. 


“Esaki ta solemente e prome Caribbean Climate Energy 
Conference. E siguiente CCEC lo wordo anunicia pronto y 
mi ta spera di mira progreso real riba tur loke a wordo discuti 
durante e prome CCEC aki,” Prome Minister a expresa. 

Gobierno di Aruba: 

Den cuadro di e 'Landspakket' v trabou 
pa reforsa aparato gubernamental di 
Pais Aruba, a inicia na december 2022 
un destaho publico pa hava diferente 
proposicion di companianan cu lo por 
asisti Pais Aruba den e trayecto aki. E 
destaho publico a tuma luga conforme | 
legislacion Europeo. Como resultado di 
esaki, e siman di 8 di mey a inicia e asina 
yama 'toelichtingsgesprekken' unda cu 
companianan cu a participa na e destaho 
tabata presente na Aruba pa contesta 
pregunta y specifica e proposicionnan 
cu a trece dilanti. E proceso di 
'toelichtingsgesprekken' a tuma luga den 
un colaboracion entre Hulanda y Aruba y a 
wordo guia door di 'Uitvoeringsorganisatie 
Bedrijfsvoering Rijk'. 


ta haya mas conocemento riba e tema di destaho y maneho di 
contractnan y e ekipo Hulandes ta haya mas conocemento di 
ehecucion den contexto local. 


Por bisa cu e reunion a bay den bon forma y actualmente e 


processo pa sigui e trayecto aki ta andando. : l A 
Den transcurso di tempo Pais Aruba lo duna mas informacion di 


e destaho aki cu tin como meta reforsa e aparato gubernamental 
di Pais Aruba v ekip'e cu instrumentonan pa por sigui brinda 
servicio na comunidad. 


Tambe por indica cu e travecto di destaho publico ta crea e 
oportunidad pa intercambia experticio, e ekipo di pais Aruba 

Den e dianan aki Minister di Finansa ta prepara pa asina por 
brinda informacion riba finansa publico di Aruba. Recientemente 
e mandatario a reuni cu Banco Central, Departamento di 
Finansa y Departamento di Impuesto pa asina repasa y alinea 
algun informacion riba finansa publico di nos Pais. Denter 
di poco Minister Maduro lo ta presentando e prome Nota di 
Comienso di Aña na Parlamento di Aruba pa asina na un 
manera hopi tempran den aña caba Parlamento wordo poni na 
altura di e cambionan cu por tin den maneho hiba pa Gobierno 
cu por resulta den un cambio den Presupuesto 2023. 


Amara Madsso 


MINISTER 


Trabounan ta wordo haci tambe pa por hinca Presupuesto 2024 
den otro y presenta esaki na ora prome cu dia 1 di september 
2023. Fuera di esaki ta importante pa Minister di Finansa por a 
reuni cu e instancianan concerni pa por prepara debidamente 
pa e 'on-site visit' di IMF pa su 'Article IV evaluation of Aruba' 
cu ta tuma luga den luna di mei. Tur e trabounan aki ta exigi 
un bon coordinacion entre Minister di Finansa, Banco Central 
y Departamentonan di Finansa y Impuesto. Den e dianan 
nos dilanti Minister Maduro lo brinda mas informacion riba e 
trabounan haci pa por mehora e finansa publico di Aruba. 

E ESTUDIO I DI “DOKTERASSISTENT” MBO UN 


BIAHA MAS TA DISPONIBEL NA ARUBA 


Tal El ll Al > 


va oA 


SES 


f 
Den cuadro di mehoracion den cuido Minister di Turismo v 
Salud Publico sr. Dangui Oduber ta anuncia cu a percura un 
biaha mas pa Aruba tin su propio estudio di 'Doktersassistent'. 
Maneho di Minister Oduber ta dirgi riba mehora e calidad di 
cuido y servicio, haci inversionan den cuido y percura pa nos 
reenforsa e prome linea di cuido. 


Recientemente a bira posibel atrobe pa e assistent di dokter 
por haya nan MBO diploma den “Doktersassistent” aki na 
Aruba mes. Minister Oduber a duna di conoce cu esaki ta un 
iniciativa di HAVA cu ya pa algun tempo caba nan tabata purba 
pa cuminsa cune pero door di e landspakket y e cortamento di 
60 miyon florin pa aña den cuido esaki no tabata posibel. Esaki 
a bira posibel awor danki na e palabracionnan cu Minister 
Oduber a haci na aña 2022 cu e “Tijdelijke Werkorganisatie” 
(TWO) durante e tratamento di e “Landspakket”. A mustra 
TWO riba locual ta e “roadmap” y a pone e estudio aki como 
un prioridad. Esaki a conduci cu awe AZV a reserva e fondo 
pa asina aporta na e proyecto importante aki, caminda ta crea 
e posibilidad pa profesionalisa aun mas e rol di assistent di 
dokter. 


Pa haci esaki posibel HAVA a acerca Colegio EPI Aruba y 

ROC Mondriaan College Den Haag cu e proposito pa por logra 
ofrece e estudio di 'Doktersassistent' aki na Aruba. E estudio 
di MBO aki lo tin un duracion di 2 afia v e programa lo wordo 
coordina pa Colegio EPI mes v lo duna les conhuntamente cu 
e dokternan di cas, specialistanan v otro profesionalnan den 
cuido. Actualmente tin un grupo di 18 assistent cu ta atendiendo 
e estudio aki. 


Como parti di e ekipo di un consultorio, e assistent tin un rol 
clave den con e consultorio ta funciona. Nos assistentnan ta 
competente v capacita pa determina e urgencia door di haci 
pregunta na e pashent segun e sistema di triage. Tambe nan 
mes por haci cierto trabou nan, manera paptest, inyeccion, 
cuido di heridanan pa menciona algun. 


Minister Dangui Oduber semper a sostene iniciativanan cu ta 
aporta na mehoracion di e calidad di cuido y servicio aki na 
Aruba y un biaha mas esaki a keda demostra. Minister Oduber 
kier a gradici AZV pa e parti financiero y HAVA pa bin cu e 
iniciativa, tambe un danki na Colegio EPI y tur e profesionalnan 
cu a aporta na e proyecto aki. Finalmente Minister Oduber 
kier a desea e grupo di 18 assistent tur clase di exito den nan 
estudio. 

PROSPERIDAD DI SAN NICOLAS MAN DEN 
MAN CU SU CONEXION CU LAMA CARIBE 


Den un presentacion na Minister di Asunto Economico, Geoffrey 
Wever, arkitecto Raffy Kock a presenta e prome imagennan di 
un plan ambicioso di infrastructura pa e area cu ta conecta 
maintstreet pariba y pabou na San Nicolas. 


“Estudionan a desmostra cu ciudadnan cu ta conecta na lama 
tin beneficionan economico y turistico”, segun e mandatario. 
Socialmente, eta hacie area uno mas agradabel pa biba ytambe 
recrea. Despues di a papia cu stakeholders y expertonan, por 
conclui cu prosperidad di e ciudad di San Nicolas ta conecta na 
su conexion cu lama Caribe. Esaki ta netamente loke e centro 
di San Nicolas ta falta di dje. Conectando centro di San Nicolas 
cu e lama Caribe lo tin un impacto positivo riba e area, y lo 
nifica un shift tecnonico di posibilidadnan social-economico pa 
e area, atraendo mas interes pa inversion. 


Despues cu a ricibi input di e diferente stakeholders, arkitecto 
ir. Raffy Kock a crea e prome diseñonan pa centro di San 
Nicolas. E accento ta pa sigura cu San Nicolas ta keda cu 
su elemento y influencianan cual ta haci'e unico. E sentido 
cultural autentico, cu influencianan Caribense introduci mas di 
un siglo atras door di migrantenan lo por y mester florece. 


Tin plania pa inclui areanan di recreacion pa famia. Pa 
hobennan cu ta gusta practica deporte den aire liber, adultonan 
cu ta reuni cu otro pa comparti momentonan agradabel, tur 
ta elementonan esencial den e Fase 1 di Revitalisacion di 
San Nicolas, cual ta forma parti di e diseñonan presenta pa e 
arkitecto. 


“Pa bin cu un modelo economico nobo pa Centro di San Nicolas 
no ta uno facil, pero sigur ta un prioridad y tin nos atencion 
completo”, segun minister Wever. “Importancia di busca un 
modelo economico nobo pa cual revitalisacion mester resulta 
den inversion pa San Nicolas ta e punto di salida principal.” 
Den e diseñonan presenta a percura pa crea un area cu tur e 
elementonan necesario pa localnan por biba y recrea den un 
ambiente safe, bunita, y cu ta brinda acceso na tur e facilidanan 
di e area. 


Ta ideanan cu minister Geoffrey Wever, conhuntamente cu 
stakeholders y expertonan ta explorando pa asina yega na 
un modelo cu tin mas beneficio social-economico posibel pa 
San Nicolas. “Aki ta papia di desaroyo sostenibel cu ta tene na 
cuenta e medio ambiente y tambe beneficionan economico cu 
por ta duradero pa futuro generacionnan”, Minister Geoffrey 
Wever a conclui. 

Minister Geoffrev Wever: 


PRESENTACION DI RESULTADO DI ESTUDIO 
RIBA E IMPACTO ECONOMICO DI VACATION 
HOME RENTALS NA ARUBA 


Den luna di februari 2023, Economisch Bureau Amsterdam a 
cuminsa cu un estudio, financia pa minister Geoffrev Wever, 
riba e impacto economico di “AirBnB” na Aruba. Door di 
falta di informacion v maneho riba 'vacation rental' priva, 
Minister Geoffrev Wever algun luna pasa a hava aprobacion di 
Conseho di Minister pa asina cuminsa e estudio aki. E promer 
fase a keda cla v recientemente e mandatario a ricibi for di 
Economisch Bureau Amsterdam e resultado di e estudio aki. 


E necesidad pa e estudio aki ta basa riba e hecho cu cada cas 
cu wordo ofreci como “vacation rental” ta nifica cu tin menos 
cas pa nos propio localnan. E cantidad di casnan pa localnan 
ta baha door cu personanan cu no ta biba na Aruba ta cumpra 
casnan den zona residencial cu e meta di hasi 


ta uno cu lo haya acceptacion y lo ta uno husto y inclusivo”, 
segun Minister Wever. 


P'esev Minister Geoffrey Wever ta invita miembronan di prensa 
y interesadonan pa asisti na e presentacion di e resultado di 
e estudio pa midi e impacto economico di Vacation Home 
Rentals na Aruba. Economisch Bureau Amsterdam, despues 
di a finalisa y entrega e rapport final, lo duna un presentacion 
virtual di e resultado na stakeholders, prensa y publico. 


E presentacion di e resultado di e estudio lo tuma lugar 
riba 22 di mei 2023 di 11:00 AM pa 01:00 PM den Aula di 
Universidad di Aruba. 


esaki un “AirBnB”. Cu menos cas obtenibel door 
di e desaroyo aki pero cu un demanda grandi pa 
cas, e prijs pa cas ta sigui subi y bira impagabel pa 


nos mesun hendenan. Tambe cada cas cu wordo p - 
ofreci como “vacation rental” ta nifica cu eherce un l 


actividad economico of negoshi, pa cual mester 
cumpli cu tur rekisitonan legal. Falta di cumpli cu 
lev ta crea competencia inhusto cu un impacto 
negativo riba nos economia. 


'Ta nos deber como gobierno pa percura cu tin 
un balans husto', segun Minister Wever. Maneho 
economico y desaroyo sostenibel di minister 
Geoffrey Wever ta basa riba stimula comercio, 
stimula competencia husto y stimula participacion 
di tur ciudadano den desaroyo di Aruba, den cual 
cada persona por participa y logra su metanan. 
Cada negoshi mester por florece pero semper 
cumpliendo cu tur rekisitonan. Cada local mester 
por logra yega na su propio cas. 


i. 


Awor cu e estudio riba e impacto economico di 
“AirBnB” na Aruba a wordo finalisa, ta necesario 
den cuadro di transparencia, presenta e 
resultado di e estudio aki na tur stakeholders. Lo 
duna stakeholders e oportunidad pa duna nan 
reaccion por escrito pa asina por tuma esaki den 
consideracion ora cu e beleid wordo traha. “Nos 
kier ta sigur cu ora e beleid ta cla, tur stakeholders 
a haya oportunidad pa duna nan input y cu e beleid 


Resultado di estudio riba acomodacion na Aruba 


Sea cordialmente invita pa asisti na: 


Futur 


presenta pa Economisch Bureau Amsterdam 


Fecha: 22 mei2023 
Orario: 11:00 AM - 1:00 PM 
Luga: Aula 


Universidad di Aruba 


la 


Ministerio di Asuntonan Economico, 
Comunicacion v Desarovo Sostenibel 

Minister di Ensefiansa v Deporte Endv Croes hunto cu colega 
Minister di Husticia v Asuntonan Social Rocco Tjon ta trahando 
den colaboracion pa atende cu problema di siguridad na e 
scolnan E.P.B. Oranjestad, E.P.B. San Nicolas, S.P.O. Santa 
Cruz v S.P.O. Brazil. Hunto a evalua con por tin un miho 
maneho riba e hobennan cu tin problema di comportacion v 
ta causa problema na scol. Tin un plataforma mas grandi cu 
ta trahando caba via Veiligheidshuis pa tin un solucion mas 
structural pa e alumnonan aki. Banda di esaki, Minister Endv 
Croes hunto cu Minister Rocco Tjon a traha un plan integral pa 
atende cu e asunto aki di inmediato. 


A desemboca un team cu ta atende cu e camaranan di 
siguridad pa haci un evaluacion na E.P.B. Oranjestad, E.P.B. 
San Nicolas, S.P.O. Santa Cruz v S.P.O. Brazil, unda e cuater 
(4) scolnan aki lo ta conecta riba un sistema di camara cu ta 
bou di vigilancia di Cuerpo Policial. Pues, ta bav tin un control 
severo na e scolnan aki, pa minimalisa violencia na scol. 


Eday Cros 


MINISTER 


Tambe, Departamento di Asunto Social lo atende cu famia di 
e alumnonan cu ta causa problema na scol, pa asina trece 
trankilidad y mitiga violencia na scol. Pa finalisa, e proyecto 
ta den proceso y ta planifica pa dentro di dos (2) luna instala 
camara di siguridad na e scolnan aki. 

Dia 4 di mei 2023, Minister Endv Croes a atende e ceremonia 
conmemorativo, Dodenherdenking. Tambe presente na 
e ocasion aki tabata Su Excelencia Gobernador di Aruba 
Alfonso Boekhoudt, Prome Minister Evelyn Wever-Croes, 
Minister Endv Croes, Minister Ursell Arends, Minister Rocco 
Tjon v Presidente di Parlamento Edgard Vrolijk. Anualmente 
e paisnan di Reino Hulandes ta considera dos (2) minuut di 
silencio pa conmemora esnan cu a favece durante segunda 
guera mundial. 


E ceremonia a tuma luga na e herdenking plaat na Adriaan 
Lacle Blvd, unda Prome Minister Evelyn Wever-Croes hunto cu 
Minister Endy Croes, Minister Ursell Arends y Minister Rocco 
Tjon a coloca un krans na honor di esnan cu sacrifica y perde 
nan bida pa nos durante segunda guera mundial. A pasa 78 
aña cu segunda guera mundial a termina y semper nos lo keda 
recorda e sacrificio di esnan cu buscando paz a perde nan 
bida pa nos. 

MINISTER ENDV CROES TA FELICITA TUR E 
COREDONAN CU PARTICIPA DEN E 31 EDICION 
DI RONDE VAN ARUBA 


Diabierna ultimo, tabatin e di 31 edicion di Ronde Van Aruba. 
Un magno evento deportivo cu rond di 700 coredo cu a 
participa y un total di 206 ekipo di entre otro, single, duo y 
estafette. Minister di Deporte Endy Croes a duna un discurso, 
deseando tur e participantenan exito. Pa exactamente 8 or 
di anochi, mandatario di Deporte a tira e “cannonshot” na 
Marinierskazerne pa duna inicio na e recorido di 72 km rond di 
Aruba. 


Tabatin hopi ambiente banda di caminda, unda cu famia, colega 
y amistadnan di e coredonan a bay duna sosten y apoyo. 
Minister Endy Croes ta felicita Sr, Johan de Rover y su team 
di Marinierskazerne cu a organisa e gran evento deportivo aki. 
Tambe, na Cuerpo Policia, Cruz Cora y tur cu a contribui pa 
haci e careda aki exitoso. Ademas di esaki, e mandatario di 
Deporte ta aplaudi tur esnan cu a participa den Ronde van 
Aruba 2023. Masha pabien na tur e ganadonan! Cu disciplina, 
deseo, dedicion y determinacion ta logra. 


Venüs Venus Y Veiis 
Gillette 


Venus 

MINISTER ENDV CROES TA ATENDE SISSTEM 

SYMPOSIUM NA UNIVERSIDAD DI ARUBA 


Diaranson ultimo, Minister Endy Croes hunto cu Minister 
Geoffrey Wever a atende SISSTEM Symposium na Universidad 
di Aruba. 

Minister Endy Croes a duna un discurso, expresando su alegria 
pa celebra otro logro, resultado di un bunita colaboracion cu 
a inicia algun aña atras entre Union Europeo, Universidad di 
Aruba y Universidad di Leuven, cu a establece “Faculty for 
Sustainable Island Solutions through Science, Technology, 
Engineering and Mathematics”. 


Minister Endy Croes a expresa cu ta ven'e di alegria di mira 
con leu e colaboracion aki a hiba nos den un tempo corto y ta 
orguyoso di Universidad di Aruba cu a percura pa promociona 
practica sostenibel y consciencia ambiental na Aruba. Un 
tremendo simposio, unda a reuni investigado di diferente 
universidad hunto, buscando solucion pa islanan chikito den 
Caribe. Minister Endy Croes ta desea tur participante hopi 
exito y cu ohala cu por extrae un bon resultado di e simposio 
pa bienestar di Aruba y e otro islanan den Caribe. 

Aruba siman pasa tabata anfitrion di e 
prome Caribbean Climate 8 Energy l 
Conference. Un iniciativa di nos Minister 
President cual mesora a wordo aproba y 
apoya pa Minister di Clima 8 Energia di 
Reino, Sr. Rob Jetten. 


Un conferencia cu a dura 3 dia largo cu 
participacion di tur pais den Reino como 
tambe Mexico, Spaña, Marshall Islands, 
Barbados, Belize, Merca, Belgica, 
Surnam, St. Lucia, Merca, Grenada, 
Panama y instancianan internacional 
manera IMF, UN y Caribbean 
Development Bank. 


Durante e prome dia di Reunion a toca temanan cu ta di 
importancia pa y den Reino Hulandes. Ambos CAS y Islanan 
BES a comparti nan preocupacion riba e consecuencia cu 
cambio climatico por tin pa nos respectivo islanan. Na mes 
momento a enfatisa riba e importancia di tuma decisionnan 
crucial awo, pa e cambio energetico sostenibel y limpi, pa 
futuro generacionnan. 


Aki ta unda Minister Rob Jetten, reconociendo e retonan cu 
e islanan tin riba nivel financiero pa por carga inversionnan 
di e magnitud aki, a compromete di lo yuda nos islanan cu 
100 miyon Euro pa sigura cu Reino completo ta riba e mesun 
caminda energetico pa combati cambio climatico y tambe 
apoya e transicion energetico manera e.o. Aruba Hydrogen 
Valley. 


E prome CCEC tabata organisa na nivel di Gobierno, pa hunto 
como Reino yega na un roadmap Climatico y Energetico. 

Minister Glenbert Croes: 


CU CCEC 2023 ARUBA TA DEMOSTRA DI TA 


PONE ACCION TRAS DI SU PALABRANAN 


Caribbean Climate and Energv Conference 2023 a culmina 
diabierna ultimo. Tres dia sumamente efectivo na negociacion-, 
palabracion y pasonan concreto pa prepara e parti Caribense 
di Reino Hulandes pa e efectonan di cambionan climatico y e 
transicion energetico necesario pa nos futuro generacionnan. 


E mandatario di Energia pa ilustra e importancia di transicion 
energetico a inicia su disertacion splicando “e importancia 
di pone accion tras di nos palabranan, e importancia di laga 
nos accion- y decisionnan di awe, resona mas duro cu nos 
palabranan”. 


E ultimo dia di conferencia tabata e dia dedica na Energia. 
Durante e dia aki tabatin presentacion di WEB Aruba, EAGLE 
LNG, presentacion di e proyecto di energia di biento y 
presentacion di e importancia di Aruba Hydrogen Valley. 


Repasando e 3 dianan di CCEC2023, Minister Glenbert Croes 
a comparti riba e ultimo dia di conferencia, su pensamentonan 
di e importancia di e conferencia cu a tuma lugar na Aruba. 
Locual cu COP UN (Conference of Parties on Climate Change) 
ta pa mundo, CCEC lo nifica pa region Caribense. Como pais 
chikito hopi biaha bo ta soña grandi. Pero tur soño pa grandi 
cu e por ta, ta cuminsa cu pasonan chikito. Y na opinion di e 
mandatario esey ta hustamente locual cu Aruba ta haciendo 
cu e conferencia CCEC2023. E conferencia aki mester ta e 
bos fuerte di speransa pa mundo. Nos lo mantene presion 
positivo riba otro paisnan pa nan tambe cana e caminda di 
nan palabranan. “Fracasa no ta un opcion pa nos. Mas bien 


| nm” Y 


nos kier inspira otro paisnan.” Y durante e sesion di Reino riba 
e prome dia di conferencia Minister Glenbert Croes a cita un 
acontecimento cu a inspira henter mundo: “one small step for 
men, one giant leap for mankind”, tabata e palabranan di Neil 
Armstrong, e prome persona cu a pone pia riba luna. 


Humanidad ta invirtiendo cuantiosamente buscando contesta 
den espacio en bes di inverti den rescata nos propio planeta. 
“Nos mester rescata nos planeta pa nos planeta por rescata 
nos. Nos mester proteha nos naturalesa pa naturalesa por 
proteha nos. Nos tin cu preserva nos medio ambiente pa nos 
medio ambiente por preserva nos.” Ta decisionnan cu nos 
mester tuma awo pa nos yiunan, nan yiunan y nan yiunan por 
tin e oportunidad na e calidad di bida cu nos por a gosa di dje 
awe. “Locual cu mas mi ta desea ta pa por ta un persona cu 
ta haci e diferencia. Y nos tur awe presente tin e oportunidad 
pa haci un diferencia.” Minister Glenbert Croes a clausura su 
discurso invitando tur presente pa hunto tuma e salto grandi 
na bienestar di nos respectivo paisnan. 

MINISTER THIJSEN NA CLAUSURA DI 
CONFERENCIA CARIBENSE DI 
CLIMA V ENERGIA 


Minister Plenipotenciario mr. Adv Thijsen a a alonde e di tres dia 
di e CCEC — Caribbean Climate and Energy Conference 2023 
na Renaissance Convention Center. 

E di tres dia tambe tabata e clausura di e conferencia y e 
programa tabata carga e titulo di “ShowCase Aruba” na unda 
tabata tin presentacionnan di WEB Aruba NV, Windfarm, Eagle 
LNG y Aruba Hydrogen Valley. 


Na final di e programa di e mainta ey Prome Minister mr. 
Evelyn Wever-Croes y Minister pa Clima y Energia di Hulanda 
Rob Jetten a tene un discurso unda a elabora riba e puntonan 
cu a keda trata durante e conferencia; ki accion mester tuma 
pa implementa loke a wordo papia pa yega na solucionnan 
concreto pa e paisnan y islanan den Reino Hulandes riba e 
tereno di transicion na energia sostenibel. Tambe a papia cu e 

no ta ked ana e conferencia aki so, pero cu e paisnan den Reino 
a compromete cu lo bin e asina yama “vierlanden overleg” pa 
sigi trata e asunto aki. 


Tambe ambos mandatario a expresa nan aprecio cu tanto 
pais di Caribe, America Central, Norte America, Europa 
y paisnan Pacifico a bin Aruba pa cu e conferencia. Tambe 
cu tabata tin institutonan cu a presencia e conferencia pa 
contribui na e discussion pa logra e metanan cu mester yuda 
na principalmente paisnan chikito ta enfrenta pa motibo di e 
cambio di clima. 

Tur esaki segun premier Wever-Croes y Minister Jetten a 
mustra e importancia di e prome CCEC cu a tuma lugar na 
Aruba y cu e intencion ta pa bin cu mas di e conferencia aki pa 
e region di Caribe y di mundo. 


Dialuna 15 Mei 2023 


Dia Mundial di Parhanan Migratorio 2023 


AWA TA SOSTENE BIDA DI PARHA 


Awa ta e fuente di mas importante pa sostene bida di parhanan 
migratorio. Esaki tambe ta e tema pa cu e observacion bi- 
anual di parhanan migratorio 2023. Dia mundial di parhanan 
migratorio, World Migratory Bird Day, ta observa oficialmente 
riba dia 13 di mei y tambe na october 14, 2023. 


Dicon a scoge e tema di awa pa e dia aki ? Pasobra calidad y 
cantidad di awa na alcanse di parhanan ta bou di menasa na 
diferente parti di mundo. P'esev e organisacionnan a uni y a bin 
cu un campaña strategico pa trece mensahenan clave pa e dia 
Mundial di Parhanan Migratorio. E organisacionnan ta consisti 
di: The Convention on the Conservation of Migratory Species of 
Wild Animals (CMS), the African-Eurasian Migratory Waterbird 
Agreement (AEWA), the non-profit organization, Environment 
for the Americas (EFTA) and the East-Asian Australasian 
Flyway Partnership (EAAFP). E deseo di e unificacion aki 
ta pa eleva conscientisacion pa parhanan migratorio y nan 
necesidadnan. Cu esaki tambe ta desea mas cooperacion 
internacional pa conserva no solamente di e parhanan, pero 
tambe nan habitat. Directie Natuur en Milieu (DNM) ta reconoce 
e importancia di nos bahianan of tambe saliñanan aki na Aruba 
pa e parhanan migratorio cu ta bin aki pa descansa, come y 
broei. E condicionnan mester keda faborabel na e sitionan cu 
ta fuente di bida pa parhanan, asina nos por keda brinda e 
servicionan. 


Parhanan migratorio ta depende di diferente fuente di awa 
manera, lama, lagun, rooi, dam y bahia. Y manera na paisnan 
mas grandi cu tin otro fuentenan di awa manera: lagonan, 
marshes y pantanonan (swamps). Na esitionan aki siguramente 
lo tin matanan cu ta brinda lugar pa alimenta, broei, sosega y 
sconde. E areanan unda tin awa y mata ta forma habitat ideal 
pa parhanan. E areanan aki ta importante pa nan descansa pa 
haya forsa despues di nan biahe largo y tambe temporada friu 
na otro parti di unda no ta originalmente. Pero nan habitat y 
ecosistema acuatico ta bou menasa door di factornan humano 
y demanda pa awa y espacio. Algun factornan adicional cu 
ta forma menasa ta entre otro polucion, cambio climatico y 
scarcedad di awa. 


RETONAN LOCAL 

Aki na Aruba tambe nos tin areanan cu ta bira habitat pa 
parhanan manera bahia, saliña, dam y rooi. E lugarnan aki 
hopi biaha a bira drumidera di parhanan local y esunnan cu 
ta di bishita. Manera tur caminda aki na Aruba tambe nos por 
mira e factornan cu a bira retonan local, manera scarcedad di 
awa pasobra ta temporada di secura, nos damnan ta seco, tin 
demanda halto pa espacio pa vivienda. Nos saliñanan natural 
tambe ta seco. Ta un solo lugar cu tin awa na abundancia ta 
na Bubali Plas y aki tambe por wak mas parhanan tambe. 


RETONAN INTERNACIONAL 
Na otro pais tambe tin retonan na escala grandi, por ehempel 


www.worldmigratorgbirddag.org 


den e Basin na Asia (Amuve Heilong), tin reto door di cambio di 
clima v destruccion di habitat. Na Merca, na e estado di Utah, e 
Great Salt Lake ta bou menasa di desaparicion completo den 
e siguiente 5 añanan. Na Africa tin retonan di disertificacion, 
deforestacion, secura extremo, perdida di suelo y vegetacion 
den regionnan semi-arido manera na Sahel Africa. Por a tuma 
nota cu na Francia na e region na costa, Pirineo Oriental a 
declara oficialmente secura. Debi na esaki Francia a pone 
restriccion na hende pa no uza awa pa laba auto of muha mata 
den cura, pavia di scarcedad di awa. 


Dia mundial pa parhanan migratorio ta un yamada internacional 
pa tuma accion pa proteccion di parha. Dia 13 di mei ta e 
prome dia di observacion pa parhanan migratorio pa 2023. 
Na october lo ta e otro debi cu e ciclo natural di migracion di 
parhanan ta tuma lugar na diferente momento den e parti di 
mundo cu ta e hemisferio zuid y e otro nort. Den e dianan aki 
rond mundo tin eventonan organisa cu ta yuda conscientisa 
riba e temanan di parha migratorio y e importancia di awa. Por 
pensa riba actividadnan na scolnan, manera charla informativo 
cu muchanan di scol, accionnan di limpiesa den areanan cu 
ta habitat pa parha, y asociacionnan no-gubernamental cu ta 
vocifera pa naturalesa. 


DNM ta haci apelacion na comunidad pa eherce cautela ora 
ta trata cu parhanan salvahe local y migratorio. Nos ta enfoca 
riba e ley proteccion di sortonan (Landbesluit beschermde flora 
en fauna) y por consulta esaki via nos website dnmaruba.org 
asina bo ta na altura cua ta e avifauna (parhanan) protegi den e 
ley aki. Nos ta desea tur hende Feliz dia Mundial pa Parhanan 
Migratorio 2023, y ta preferibel observa y laga den trankilidad 
tur parha salvahe. Si ta desea di pone awa accesibel pa parha 
por haci esaki, pero no ta deseabel pa alimenta parhanan. 


Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


EA ANA DI UNION Y POSITIVISMO! 


